এটি একটি ঐতিহ্যবাহী শিল্প। উপজাতি মেয়েরা নিজেরাই ঘরে বসে এক ধরণের কোমর তাঁতে নিজেদের কাপড় তৈরি করে। তাদের বুনন শিল্পে এক বৈচিত্র্য লক্ষ করা যায় যা প্রশংসার দাবিদার। নিকট অতীতে এ ‘বেইন শিল্প’ শুধু পারিবারিক চাহিদা মেটানোর জন্য ব্যবহৃত হতো। কিন্তু বর্তমানে এ শিল্প আয়ের উৎস হিসেবে পরিচিতি লাভ করছে এবং জীবিকার তাগিদে অনেকেই বেইনের মাধ্যমে উৎপাদিত কাপড় বিপণন করছে। সরকারি পৃষ্টপোষকতা পেলে এ শিল্প এতদঞ্চলের অর্থনীতিতে অবদান রাখতে পারবে।